Ջեյմս Ուորդ Փրոուզ

Ջեյմս Մայքլ Էդվարդ Ուորդ Փրոուզ (, ), անգլիացի ֆուտբոլիստ, կիսապաշտպան։ Հանդես է գալիս անգլիական «Սաութհեմփթոն»-ի և Անգլիայի ազգային հավաքականի կազմում։

Ջեյմսը իր կարիերան սկսել է «Սաութհեմփթոն»-ում, իր առաջին պայմանագիրը թիմի հետ կնքել է 2012 թվականի մայիսին։ Անգլիական թիմի կազմում մասնակցել է ավելի քան 150 հանդիպման։ Հիմնականում հանդես է գալիս կենտրոնական կիսապաշտպանի դիրքում, բայց կարող է հանդես գալ նաև որպես վինգեր։

Հանդես է եկել Անգլիայի Մ17, Մ19, Մ20 և Մ21 հավաքականների կազմում։ 2017 թվականից սկսած Ջեյմսը հանդես է գալիս Անգլիայի հավաքականում։

Ակումբային կարիերա

«Սաութհեմփթոն»

2011-2014 
Ուորդ Փրոուզը անգլիական «Սաութհեմփթոն»-ի ակադեմիայի սան է։

Հիմնական թիմ ֆուտբոլիստը առաջին անգամ հրավիրվել է 2011 թվականի հոկտեմբերին։ Նա իր դեբյուտը նշել է Լիգայի գավաթի խաղարկության շրջանակներում կայացած «Կրիստալ Պալաս»-ի դեմ խաղում։ «Սաութհեմփթոն»-ի կազմում իր երկրորդ խաղում, որը տեղի է ունեցել Անգլիայի գավաթի խաղարկության շրջանակներում՝ «Կովենտրի Սիթի»-ի դեմ, Ջեյմսը խփել է իր թիմի առաջին գոլը։ Հանդիպումն ավարտվել է 2-1 հաշվով։

2012 թվականի մայիսին նա կնքեց իր առաջին պրոֆեսիոնալ պայմանագիրը թիմի հետ, այդպիսով դառնալ ամենաերիտասրադ ֆուտբոլիստներից մեկը, ովքեր պայմանագիր են կքնել թիմի հետ։

Պրեմիեր Լիգայի շրջանակներում Պրոուզը իր նորամուտը նշել է 2012-13 մրցաշրջանի բացման՝ «Մանչեսթեր Սիթի»-ի դեմ խաղին։ Նա մասնակցել է հանդիպման առաջին 65 րոպեներին։ Նոյեմբերին՝ 18 տարեկան հասակում Ուորդը կնքեց նոր 5 տարի ժամկետով պայմանագիր թիմի հետ։

2013-14 մրցաշրջանի ընթացքում Պրոուզը դարձավ թիմի հիմնական կազմի ֆուտբոլիստներից մեկը։ Այդ մրցաշրջանում իր առաջին հանդիպումն անցկացրել է «Վեստ Բրոմվիչ Ալբիոն»-ի դեմխաղում, որը մրցաշրջանի առաջին հանդիպումն էր։ Նա մասնակցել է ամբողջ հանդդիպմանը։ Անգլիացի ամբողջությամբ մասնակցել է նաև «Սանդերլենդ»-ի դեմ կայացած հանդիպմանը։ Այդ հանդիպման ընթացքում Ջեյմսը գոլային փոխանցում է կատարել Ժոզե Ֆոնտեին։

2015-ներկա 
2015 թվականի հունվարին Ջեյմսը 5.5 տարի ժամկետով երկարաձգել է իր պայմանագիրը։ Ապրիլի 10-ին՝ «Հալլ Սիթի»-ի դեմ խաղում նա խփել է իր առաջին գոլը Պրեմիեր Լիգայի շրջանակներում։

2015 թվականի 3-ին՝ «Չելսի»-ի դեմ կայացած խաղում Ջեյմսը փոխարինել է Օրիոլ Ռոմեուին։ Սա նրա 100-րդ հանդիպումն էր անգլիական ակումբի կազմում։

Ռոնալդ Կումանի գլխավորությամբ Պրոուզը իր առաջին հանդիպումն անցկացրել է 2016 թվականի հունվարի 6-ին՝ մասնակցելով «Վեստ Բրոմվիչ»-ի դեմ հանդիպմանը։ Նա այդ հանդիպամն ընթացքում դարձել է 2 գոլի հեղինակ։ 2015-16 մրցաշրջանի ընթացքում Ուորդ Պրոուզը մասնակցել է 39 հանդիպման։ 2016 թվականի մայիսի 13-ին Ջեյմսը 6 տարով երկարաձգել է իր գործող պայմանագիրը։

2016-17 մրցաշրջանում ֆուտբոլիստը իր առաջին գոլը խփել է սեպտեմբերի 25-ին՝ «Վեստ Հեմ Յունայթեդ»-ի դեմ խաղում, որն ավարտվել է 3-0 հաշվով։

Միջազգային կարիերա 
Անգլիայի ազգային հավաքական Ջեյմսը առաջին անգամ հրավիրվել է 2017 թվականի մարտի 16-ին՝ Գերմանիայի ազգային հավաքականի դեմ ընկերական խաղին մասնակցելու համար։ Իր նորամուտը ֆուտբոլիստը նշել է մարտի 22-ին՝ Գերմանիայի հավաքականի դեմ խաղում։ Հանդիպումն ավարտվել է 1-0 հաշվով՝ գերմանացիների հաղթանակով, իսկ Պրուզը դաշտ է դուրս եկել 82-րդ րոպեին։

Ձեռքբերումներ

Ակումբային 
 Լիգայի գավաթի խաղարկության փոխչեմպիոն - 2016-17

Միջազգային 
 Տուլոնի մրցաշարի հաղթող - 2016

Ծանոթագրություններ

Արտաքին հղումներ 
 

Ֆուտբոլի կիսապաշտպաններ
Անգլիայի հավաքականի ֆուտբոլիստներ
Անգլիացի ֆուտբոլիստներ
Սաութհեմփթոնի ֆուտբոլիստներ
Պրեմիեր Լիգայի ֆուտբոլիստներ